recursal/SuperWikiNEXT-32B huggingface dataset:
Şişli metrostasjon
Şişli

 **Şişli**  er en bydel og kommune i Istanbul, beliggende i den nordlige delen av byen på europeisk side.

Şişli strekker seg fra Taksim og nordover forbi første ringveg til Mecidiyeköy. Şişli er en relativt rik kommune, der den vestlige delen befolkes av middelklassen, mens den østlige preges av større rikdom. Befolkninga var svært kosmopolitisk og flerkulturell, med tydelige innslag av tyrkere, grekere, og armenere; muslimer, jøder og kristne. Minoritetene emigrerte og Şişli er overveldende tyrkisk og er etnisk og språklig homogent. Kommunen har 257 000 innbyggere, fordelt på 29,8 km².

Kommunen har lite eldre bebyggelse og færre kulturminner enn de mer sentrale delene av Istanbul. Her finnes likevel flere svært vakre og interessante bolighus og andre verdslige byggverk, og viktige kirker som den romersk-katolske katedralen i Istanbul. Atatürkmuseet og Istanbuls militærmuseum ligger i Şişli, det samme gjør Radiohuset. Store kirkegårder for flere religioner (islam, gresk-ortodoks, romersk-katolsk, protestantisk og gregoriansk kristendom) er lagt til Şişli.

Şişli har store magasiner og supermarkeder, foruten hele spekteret av bransjeforretninger. De viktigste forretningsstrøkene ligger i Maslak, Kurtulus, Pancaldi og Nisantasi med den berømte Rumeli Caddesi. I Tesvikiye ligger et stort antall gallerier.

Eksterne lenker
---------------

* Offisielt nettsted Rediger på Wikidata

* (en) Şişli – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** LCCN **·** GeoNames
 |


| * v
* d
* r
Istanbuls distrikter |
| --- |
| Europeisk del | Arnavutköy **·** Avcılar **·** Bağcılar **·** Bahçelievler **·** Bakırköy **·** Başakşehir **·** Bayrampaşa **·** Beşiktaş **·** Beylikdüzü **·** Beyoğlu **·** Büyükçekmece **·** Çatalca **·** Esenler **·** Esenyurt **·** Eyüp **·** Fatih **·** Gaziosmanpaşa **·** Güngören **·** Kâğıthane **·** Küçükçekmece **·** Sarıyer **·** Silivri **·** Sultangazi **·** Şişli **·** Zeytinburnu | Tyrkias flagg |
| Asiatisk del | Ataşehir **·** Beykoz **·** Çekmeköy **·** Kadıköy **·** Kartal **·** Maltepe **·** Pendik **·** Prinseøyene **·** Sancaktepe **·** Sultanbeyli **·** Şile **·** Tuzla **·** Ümraniye **·** Üsküdar |
**Songshanfjellene** (kinesisk: 嵩山; hanyu pinyin: *Sōngshān*, eller **Songfjellene**, ettersom *shan* betyr «fjell» på kinesisk) ligger i Dengfeng fylke i provinsen Henan. Det inngår blant Kinas fem hellige fjell som det midtre. Betegnelsen «de fem mektige fjell» går tilbake til taoismen; det finnes også en oppstilling med fire hellige fjell som er knyttet til buddhistisk tradisjon.

For å kunne kommunisere med gudene befalte kongene at det skulle bygges taoistiske templer på toppen av hver av de fem hellige fjellene. Ifølge taoistisk tro var disse fjelltoppene bosteder for udødelige, og at magiske lingzhi-sopp som gir evig liv gror på fjellsidene, og at kraften qi er mest utpreget her.

Songshanfjellene har 36 topper strekker seg over 60 km, og løper sør for og parallelt med Den gule flod i Kina.

De viktigste toppene er Taishifjellet og Shaoshifjellet; høyeste topp er på 1494 moh.

Skogene som dekker fjellområdet har fått stor mytisk kulturell betydning. Det finnes trær som tillegges egen historie og eden iboende kraft. Blant dem er Songyangakademiets «generalsypress», det «femterangs visdomstre» i Shaolintempelet, jomfruhårtempelet i Fawangtempelet fra Han-dynastiets tid (206 f.Kr.-220 e.Kr.), «sypresseskogen» i Zhongyuetempelet, «bodhitreet» i Yongtaitempelet, og mange flere. Skogen og trærne omtales ofte i kinesisk eldre og nyere litteratur.

I fjellområdet er det også mange kulturelt viktige templer og andre anlegg. Det mest kjente er Shaolintempelet, der munkene har utviklet og fortsatt praktiserer gamle kinesiske kampsporter 　som qigong, qinggong og andre former for kung fu.

Det er også andre templer av stor betydning, som Zhongyuetempelet (kalt «det lille palass»), Fawang- og Huishantemplene (de to er Kinas eldste bestående tempelanlegg), og de to eldste astronomiske observatorier i Kina (begge bevart i god tilstand). Tårnet i Songyuetempelet er det eldste buddhistiske tårn som eksisterer i landet. Det ble bygd under Det nordlige Wei-dynastiets tid (520), har 15 etasjer og er over 40 meter høyt. Det er samtidig Kinas eldste polygonale tårn.

Songshan har også en stor mengde steleinskripsjoner, mer enn 2000, etterlatt av fremtredende kalliografer som Yan Zhenqing, Su Dongpo, Huang Tingjian og Mi You.

|  |  |
| --- | --- |
| Oppslagsverk/autoritetsdata | GeoNames
 |
**Šaca** (ungarsk *Saca*) er en av den slovakiske byen Košices bydeler. Den befinner seg ca. 15 km sørvest for byens sentrum og er en del av distriktet (slovakisk *Okres*) Košice II. 

Frem til 1968, da Šaca ble en av Košices bydeler, var den en selvstendig kommune. Den ble planlagt som en sosialistisk by i den slovakiske delen av Tsjekkoslovakia. Akkurat som i andre østeuropeiske land var det lagt planer for grunnleggelsen av en industriby, og i dette tilfellet var det partitoppene som ønsket at Šaca skulle spille en stor rolle innen rustningsindustrien. Bare en liten del av disse planene ble til slutt realisert. Bortsett fra Šaca ble også byen *Nová Ostrava* i Poruba i byen Ostrava i nordøst-Mähren opprettet som en sosialistisk by.

Historie
--------

Den opprinnelige landsbyen nevnes for første gang i en skriftlig kilde i 1275, og fra 1427 eide slekten *Semseys* den. I det 15. århundre ble et slott bygget her i oppdrag av denne slekten. Slottet ble revet da Matthias Corvinus regjerte, og området preget av landbruk. Frem til 1950-årene lå det en vannmølle her.

Etter den andre verdenskrig utviklet Šaca seg etterhvert til et industristed, og i januar 1960 begynte *Východoslovenské železiarne Košice* (VSŽ Košice – «Østslovakias Stålverk i Kaschau») byggingen av et stålverk. Dette la beslag på et område på mer enn 800 hektar, og i 1965 ble den første smelteovnen tatt i bruk. Etter dette utviklet Šaca seg enda sterkere innen industrien. Etter kommunismens fall mått stålverket tilpasse seg det nye markedet og 24. november 2000 ble det overtatt av det amerikanske stålkonsernet United States Steel Corporation. Det skiftet da navn til *U. S. Steel Košice*. 

* Šacas sentrumŠacas sentrum
* U. S. Steel Košice, s.r.o.U. S. Steel Košice, s.r.o.

Noen av Šacas historiske navn
-----------------------------

* 1275 – latin: Ida
* 1280 – terra Eghazas Ida
* 1344 – Setyche
* 1393 – Sathicha, Sagcza alio nomine Zenthtrinitas
* 1424 – villa Saczcza
* 1514 – Saccza
* 1553 – Sacha
* 1773 – ungarsk: Szácza
* 1786 – Sacza
* 1808 – slovakisk: Ssáca, ungarsk: Sácza
* 1863 – Saca
* 1903 – slovakisk: Šaca, ungarsk: Sacza
* 1906, 1938 – slovakisk: Šaca, ungarsk: Saca

Eksterne lenker
---------------

* (sk) Offisielt nettsted Rediger på Wikidata

* (en) Šaca – kategori av bilder, video eller lyd på Commons Rediger på Wikidata

| * v
* d
* r
Košices bydeler |
| --- |
| Džungľa – I **·** Kavečany – I **·** Košice-Sever – I **·** Sídlisko Ťahanovce – I **·** Staré Mesto – I **·** Ťahanovce – I **·** Lorinčík – II **·** Luník IX – II **·** Myslava – II **·** Pereš – II **·** Poľov – II **·** Sídlisko KVP – II **·** Šaca – II **·** Západ – II **·** Dargovských hrdinov – III **·** Košická Nová Ves – III **·** Barca – IV **·** Košice-Juh – IV **·** Krásna – IV **·** Nad jazerom – IV **·** Šebastovce – IV **·** Vyšné Opátske – IV | Slovakias flagg |

|  |  |
| --- | --- |
| Oppslagsverk/autoritetsdata | VIAF **·** NKC **·** GeoNames
 |
**«Hungry Eyes»** er en amerikansk countrysang med melodi og tekst av Merle Haggard. Den ble utgitt på singlen Capitol 2383 i februar 1969 og ble én av de mest berømte i hans karriere.

Bakgrunn
--------

I slutten av 1960-årene utgav Haggard en serie med innspillinger som mange kritikere har ansett for å være ikke bare noen av hens beste verker, men også noen av de mest betydningsfulle i countrymusikkens historie. «Hungry Eyes» – noen ganger kjent som «Mama's Hungry Eyes» – er én av disse innspillingene.

Ifølge genrehistoriker Bill Malone har Haggard skrevet sangen som en tributt til sin mor og de oppofringene hun gjorde for sin familie som enslig mor (Haggards far døde da han var ni) Sangen selv er ikke selvbiografisk bemerket Malone, for familien Haggard bodde aldri i en arbeidsleir.

«Det er Haggards måte å feire minnet om Oklahomans og andre som bodde i arbeidsleirer under Depresjonen og som fortsatte å eksistere gjennom forfølgelse og lidelse for å overføre deres kultur til California», skrev Malone.

«Hungry Eyes», hvis mørke tone understreker den håpefulle fortvilelsen til dets hovedsubjekt, Mama, var et spor på Haggards album, *A Portrait of Merle Haggard*, fra 1969.

Musikkritiker Mark Deming bemerket at sangen var blant Haggards fineste spor på albumet. «Silver Wings» og «Workin' Man's Blues» var de to andre.

Norsk versjon
-------------

Daniel (Steinar Danielsson)har skrevet en norsk tekst. Den norske tittelen er «Mammas sølvgrå hår». Platfoots har spilt inn sangen. Den ble utgitt på singlen Cattle CA 1001 i 1970.

Listeplasseringer
-----------------

Sangen nådde en førsteplass på Billboard Hot Country Singles-listen.

Referanser
----------

1. 1 2  Malone, Bill: "The Smithssonian Collection of Classic Country Music" (inkludert i en liten bok i åttevolumssettet The Smithsonian Collection of Country Music. Smithsonian Collection 1981)
2. ↑  Se plateetiketten
To kvinner i Nederland under hungersnøden.
**Hungersnøden i Nederland 1944-1945**, også kjent som **Hongerwinter** på nederlandsk, var en sultkatastrofe i det tyskokkuperte Nederland under andre verdenskrig. Hungersnøden var spesielt stor i tette befolkningstrøk i Vest-Nederland, nord for de største elvene. En tysk blokade hindret importen av mat og brensel fra gårdsområder. Rundt 4, 5 millioner ble påvirket av sultkatastrofen, men mange overlevde på grunn av suppekjøkken. Ifølge forfatteren Loe de Jong, som skrev *The Kingdom of the Netherlands During World War II*, døde minst 22 000 av katastrofen. De fleste som døde skal ha vært gamle menn.

Sultkatastrofen opphørte da de allierte frigjorde området i mai 1945. Før det hadde nederlenderne fått brød importert fra Sverige og annen mat fra Royal Air Force, Canadas luftforsvar og United States Army Air Forces. De allierte hadde inngått en avtale med tyskerne om å få sende mat til nederlenderne mot at de tyske områdene ikke ble bombet. Denne planen ble kalt operasjon Manna og operasjon Chowhound.

Referanser
----------

1. ↑  Barnouw, David (1999), *De hongerwinter*, s. 52,
2. ↑  Banning, C, «Food Shortage and Public Health, First Half of 1945», *Annals of the American Academy of Political and Social Science* **245** (The Netherlands during German Occupation (May 1946)): 99, JSTOR 1024809
3. ↑  «Slachtoffers Hongerwinter in kaart gebracht». *nos.nl* **(nederlandsk)**.

Eksterne lenker
---------------

* Nederlandsk film om sultkatastrofen (begynner etter 2 minutter)
* The Dutch Famine Birth Cohort Study
* Operasjon Manna

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Daniel Eugene «Dan» Butler** (født 2. desember 1954 i Huntington, Indiana, USA) er en amerikansk skuespiller kjent for rollen sin som Bob «Bulldog» Briscoe i situasjonskomedien *Frasier* (som han har vunnet en Screen Actors Guild Award for). Han hadde også en mindre rolle som en insektforsker i den Oscar-vinnende thrilleren *Nattsvermeren* fra 1991.

Butler er homofil, og er i dag gift med Richard Waterhouse. Han skrev enmannsshowet *The Only Thing Worse You Could Have Told Me*, hvor han kom ut av skapet offentlig. Showet består av ti rollefigurer som diskuterer hva «homofili» betyr. Han ble nominert til en Drama Desk Award for arbeidet.

I 2009 spilte han i TV-filmen *Prayers for Bobby* som var basert på boken *Prayers for Bobby: A Mother's Coming to Terms with the Suicide of Her Gay Son*, som igjen var basert på virkelige hendelser. Filmen handler om Mary Griffith (Sigourney Weaver), en kristen kvinne som oppdrar barna sine i den evangelikalske tro. Hun benekter at sønnen sin er homofil, og ber han om å gå til en psykolog for å bli «kurert». Imidlertid blir han mer deprimert, og ender opp med å flytte til Portland hvor han blir forelsket i en gutt. Etterhvert begår han selvmord, og Marys verden snus opp ned. Butler spilte presten Griffith oppsøker for å finne fred i sjela med hva som har hendt.

Filmografi (utvalg)
-------------------

* *Manhunter* – Jimmy Price (1986)
* *Nattsvermeren* – Roden (1991)
* *Frasier* – Bob «Bulldog» Briscoe (1993-2004)
* *Ally McBeal* – advokat (1999)
* *Prayers for Bobby* – presten Whitsell (2009)

Referanser
----------

1. ↑   Internet Broadway Database, Internet Broadway Database person-id 86937, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w6p56vbv, besøkt 9. oktober 2017[Hentet fra Wikidata]
3. ↑  First pics and preview of Sigourney Weaver in "Prayers for Bobby" Besøkt 11. oktober 2015.

Eksterne lenker
---------------

* (en) Dan Butler på Internet Movie Database Rediger på Wikidata

* (sv) Dan Butler i Svensk Filmdatabas Rediger på Wikidata

* (fr) Dan Butler på Allociné Rediger på Wikidata

* (en) Dan Butler på AllMovie Rediger på Wikidata

* (en) Dan Butler hos The Movie Database Rediger på Wikidata

* (en) Dan Butler hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** MusicBrainz
 |
**Ammoniumperklorat** er et uorganisk salt og et kraftig oksidasjonsmiddel (ofte forkortet til AP). Ammoniumperklorat er ammoniumsaltet til perklorsyre og har kjemisk formel {\displaystyle {\ce {NH4ClO4}}}.

Alle perklorater er kraftige oksidasjonsmidler, men ammoniumperklorat er spesielt kraftig. Det produseres i industrien ved å reagere ammoniakk med perklorsyre. Det kan også produseres ved å reagere ammoniumklorid ({\displaystyle {\ce {NH4Cl}}}) med natriumperklorat ({\displaystyle {\ce {NaClO4}}}) i en vannoppløsning. Denne prosessen utnytter det faktum at ammoniumperklorat har lavere løselighet i vann enn natriumklorid,og kan således felles ut av oppløsningen.

Ammoniumperklorat kan også fremstilles fra natriumklorid ({\displaystyle {\ce {NaCl}}}) i 2 steg ved hjelp av elektrolyse. Det brukes da blydioksid ({\displaystyle {\ce {PbO2}}}) som anode og rustfritt stål som katode i en varm og mettet vannoppløsning med natriumklorid. Spenningen mellom elektrodene skal være 6,5-7 volt. Det tilsettes natriumfluorid ({\displaystyle {\ce {NaF}}}) til elektrolytten i en mengde på ca. 2 gram pr.liter elektrolytt. pH i elektrolytten skal være 6-6,5. Temperaturen i elektrolytten bør være mellom 40 og 60 grader C. 

I denne prosessen konverteres natriumklorid direkte over til natriumperklorat ({\displaystyle {\ce {NaClO4}}}). Dette er bare mulig ved hjelp av blydioksid som anodemateriale. Natriumperklorat i oppløsningen konverteres deretter videre til ammoniumperklorat ved å tilsette ammoniumklorid til oppløsningen. Ammoniumperklorat felles deretter ut av oppløsningen. Natriumklorid blir tilbake i oppløsningen siden det har mye høyere oppløslighet i vann.

Ammoniumperklorat kan eksplodere spontant hvis det utsettes for sterk varme. PEPCON i USA var en stor ammoniumperklorat fabrikk som eksploderte ved et uhell.

Det største bruksområdet til ammoniumperklorat er som rakettdrivstoff. Det er brukt som oksidasjonsmiddel sammen med et brennbart stoff (som oftest aluminiumpulver) og et bindemiddel i de fleste faststoff-rakettmotorer, både til sivilt og militært bruk. Faststoff rakett boosterne til den amerikanske romfergen består av ammoniumperklorat, aluminiumpulver, jernoksid og syntetisk gummi. 

|  |  |
| --- | --- |
| Oppslagsverk/autoritetsdata | Store norske leksikon
 |
**Kelsey LeFevour** (født 8. juli 1989 i Chicago i Illinois) er en funksjonshemmet friidrettsutøver fra USA, som konkurrerer i sprintløp i klassen T54, som er én av klassene for rullestolbrukere. Hennes fremste internasjonale meritter er 6.-plass på 100 meter fra Para-VM i 2013, og 7.-plass på 100 meter fra Paralympiske sommerleker 2016 i Rio. 

Hun har medfødt ryggmargsskade, etter at hun ble født med skoliose, kyfose (kuppelrygg) og diastematomyeli.

Meritter
--------

2012
LeFevour deltok ved USA-mesterskapet i para-friidrett 2012, som også var uttakning til Paralympics 2012. Hun kom på 5.-plass på 100 meter, 7.-plass på 400 meter og 8.-plass på 800 meter. Hun ble ikke tatt ut til Paralympics.

2013
Hun deltok ved USA-mesterskapet i para-friidrett 2013, der hun fikk bronse på 100, 200 og 400 meter. På 800 meter kom hun på 4.-plass, og hun deltok på det stafettlaget som fikk sølv på 4 x 400 meter stafett. Hun deltok ved Para-VM i friidrett 2013, og kom der på 6.-plass på 100 meter i klassen T54, med tiden 18,04.

2014
Hun fikk bronse på 800 meter ved USA-mesterskapet i para-friidrett 2014, bak Tatyana McFadden og Hannah McFadden. Hun kom på 4.-plass på 100 og 400 meter.

2015
Ved USA-mesterskapet i para-friidrett 2015 fikk hun en ny nasjonal bronsemedalje; hun kom på 3.-plass på 200 meter i klassen T54 med tiden 32,57. Hun deltok også på 800 meter, der hun kom på 5.-plass. Hun deltok ved Para-VM i friidrett 2015, og kom der på 11.-plass på 100 meter. Hun ble slått ut i innledningsheatet på 200 og 400 meter. 

2016
Hun vant 100 meter ved det amerikanske uttaket til Paralympics (US Paralympic Trials), som også teller som USA-mesterskapet i para-friidrett. Hun slo Jessica Rogers med over et sekund. Hun fikk også bronse på 400 meter. Hun ble dermed tatt ut til Paralympiske sommerleker 2016 i Rio de Janeiro. Der kom hun på 7.-plass på 100 meter og 12.-plass på 400 meter. På 800 meter ble hun slått ut i innledningsheatet.

Referanser
----------

1. 1 2  IPC - *Kelsey Lefevour*, besøkt 8. oktober 2016.
2. ↑  Team USA - *Kelsey LeFevour*, besøkt 8. oktober 2016.
3. ↑  RunnerSpace - *2012 Results - U.S. Paralympics Track and Field Trials*, besøkt 9. oktober 2016.
4. ↑  MileSplitTX - *US Paralympic Chamionships - 6/14/2013 to 6/16/2013*, besøkt 8. oktober 2016.
5. ↑  RecordTiming.com - *US Paralympic Chamionships - 6/20/2014 to 6/22/2014*, besøkt 8. oktober 2016.
6. ↑  Team USA - *US Paralympic Trials - 6/30/2016 to 7/2/2016*, besøkt 8. oktober 2016.

Eksterne lenker
---------------

* (en) IPC - Kelsey LeFevour
* (en) Team USA - Kelsey LeFevour
* (en) Rio 2016 - Kelsey LeFevour Arkivert 10. oktober 2016 hos Wayback Machine.
**Philip Bernard Turnbull** (født 1879 i Cardiff, død 20. oktober 1930) var en walisisk sportsutøver som deltok i de olympiske leker 1908 i London.

Turnbull vant en olympisk bronsemedalje i landhockey under Sommer-OL 1908 i London. Han var med på det walisiske laget som kom på tredjeplass i landhockeyturneringen, bak England og Irland. Wales tapte sin første og eneste kamp i turneringen, semifinalen mot Irland med 1-3. Det var seks lag som deltok i turneringen, alle medaljene ble vunnet av britiske lag; Gull til England sølv til Irland og bronse til de tapende semifinalistene Wales og Skottland.

OL-medaljer
-----------

* 1908 Storbritannias flagg London - Bronse Bronse i landhockey Storbritannias flagg Storbritannia

Referanser
----------

1. ↑   sports-reference.com, www.sports-reference.com, besøkt 20. januar 2016[Hentet fra Wikidata]

Eksterne lenker
---------------

* (en) Philip Turnbull – Olympedia Rediger på Wikidata

* (en) Philip Turnbull – Sports-Reference (OL-resultater – arkivert) Rediger på Wikidata

* (en) Philip Turnbull – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Curtis Manning** er en fiktiv figur i TV-serien 24 som blir spilt av skuespiller Roger Cross.

Karakteristikk
--------------

Før han begynte i antiterror-tjenesten CTU, var Manning medlem av SWAT-enheten i Boston-politiet. Han hadde tidligere vært med i det amerikanske forsvarets spesialstyrker under Operasjon Desert Storm. Manning hadde en bachelorgrad i sosiologi fra University of Massachusetts Amherst. Manning var medlem av Counter Terrorist Unit under ledelse av spesialagent Erin Driscoll. Han hadde kommet til Los Angeles fra Boston Innenriksenhet, hvor han hadde arbeidet som agent i felten og senere hadde han vært assisterende direktør for feltoperasjoner.

Opptreden
---------

I sesong 5 av serien hindrer Curtis et terrorangrep med nervegass på Tyler Memorial Hospital, noe som gjorde at han var borte fra hovedkvarteret til CTU i løpet av nervegass-angrepet, som drepte nærmere 40 % av de ansatte. Deretter ble han igjen Jacks partner i felten for resten av krisen. Curtis hjalp Jack Bauer og andre gjenlevende CTU-agenter å infiltrere og ødelegge et nervegass-lager, som ble brukt som distribusjonssenter for Sentox nervegass som blir brukt på terrorangrepene i Los Angeles. 

I sesong 6 godtar President Wayne Palmer en godkjenning på en benådning av terroristen Assad i bytte for hans fortsatte samarbeid med CTU. Like etter finner Jack Bauer ut av Curtis sin forhistorie angående Assad. Det viser seg at kort tid etter «Operasjon Desert Storm» at Assad og hans menn hadde overfalt Curtis og hans menn i et bakholdsangrep, der terroristene hadde drept fem av Curtis sine medsoldater og tatt til fange to av dem, som senere gjennomgikk en offentlig halshogging. 

Curtis ble alvorlig såret i dette angrepet og kunne ikke følge etter sine fangede kamerater. Når Curtis transporterer Assad til CTU-hovedkvarteret, innser Jack at Assads liv er i fare. Jack løper utenfor huset og ser Curtis som holder en pistol mot Assads hode. Jack løfter sitt eget våpen og ber Curtis om å droppe sitt eget våpen, men Curtis nekter. Jack ber Curtis å la Assad gå. Curtis forteller Jack at han «ikke kan la dette dyret leve». Ettersom Jack ikke har noe annet valg, skyter Jack Curtis i nakken og dreper ham.
**Philip David Segal** (født 1958 i Essex, England) er en TV-produsent. Han emigrerte til USA i 1975 da han var 17 år gammel. Han studerte film hos San Diego State University og fikk senere en jobb som casting-assistent og deretter som agent for forfattere.

I 1985 ble han ansatt som leder for utvikling av drama hos Columbia Pictures. Deretter gikk han over til *ABC Television*, hvor han også jobbet som leder for programutvikling. Han ble involvert i programmer som *Twin Peaks*, *Thirtysomething* og *China Beach*.

I 1991 ble han ansatt i Steven Spielbergs Ambling Entertainment, hvor han raskt ble visepresident for Amblin Television. Han overvåket produksjonene av *seaQuest DSV*, *Earth 2* og *The Young Indiana Jones Chronicles*.

Det var mens han var hos Amblin at han fikk kontroll over utviklingen av den nye *Doctor Who*-serien. Han jobbet sammen med en annen utvandret brite, Peter Wagg (produsent av *Max Headroom*), for å lage utkast til hva som til slutt ble til TV-filmen *Doctor Who* (1996).

Han hadde vært en fan av serien siden den begynte i 1963, og å produsere sin egen versjon har lenge vært en av hans drømmer. Han ansatte Paul McGann, som den åttende Doktoren og han bestemte også at de skulle ha med Sylvester McCoy, som den sjuende Doktoren.

Segal er nå produsent for sitt eget selskap, Polestar, hvor han har produsert serier som *Earth: Final Conflict* og *Mutant X*.

Han har også regissert en episode av *Mutant X* og regissert og skrevet videoen *Hobbs End*.

Eksterne lenker
---------------

* (en) Philip Segal på Internet Movie Database Rediger på Wikidata

* (en) Philip Segal hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
Tollbugaten 10, Jess Ankers bygård
**Jess Anker** (født 8. april 1753 i Christiania, død 28. mai 1798 i Bath i England) var en norsk grosserer. 

Jess var sønn av kjøpmann i Christiania Christian Ancher og yngre bror av de mer kjente Bernt Anker og Peder Anker. Han var gift med sin kusine Karen Elieson. I likhet med sine brødre tjente han penger på trelasthandelen, men var ikke like vellykket som dem. Mens brødrene la ned mye tid i forretningene, foretrakk Jess å bruke tid på jakt og utenlandsreiser. I en periode drev han også Moss Jernverk, og i 1780 kjøpte han løkken Uranienborg på Bymarken. 

Anker spilte fiolin og ble ansett som en god amatørskuespiller. Et ustabilt temperament gjorde ham imidlertid upopulær i selskapslivet. Etter at kona Karen døde i 1796, bare 37 år gammel, begynte han å miste det han hadde av grep om forretningene. 

Anker dro til Bath i England, der han satte seg i betydelig spillegjeld. Broren Bernt beklagde seg i et brev til ham over at han hadde «spilt bort det Ankerske navn og formue». En måned senere, i mai 1798, skjøt han seg under oppholdet i Bath. Etter hans død betalte broren Bernt ned hans spillegjeld på 288 000 riksdaler. Jess Ankers bygård på Tollbugata 10 ble senere av broren Bernt donert til det norske militære institutt og ble fra 1820 Den kongelige norske krigsskolen.

Jess Anker var far til grosserer Morten Anker (1780 – 1838), eier av Frogner Hovedgård 1807 – 1836.

Se også
-------

* Slekten Anker

Referanser
----------

1. ↑  Bård Frydenlund: *Stormannen Peder Anker: en biografi*, Aschehoug forlag 2009, side 140, ISBN 978-82-03-21084-6

|  |  |
| --- | --- |
| Oppslagsverk/autoritetsdata | Geni **·** VIAF
 |
*For elva med samme navn som munner ut i Natronsjøen, se Sørlige Ewaso Ng'iro.*

**Ewaso Ng'iro** (også skrevet *Ewaso Nyiro* og *Uaso Nyiro*) er ei elv i Kenya. Elvenavnet er avledet fra et lokalt språk og betyr «den brune elva».

Elvas løp
---------

Den har sitt utspring i Aberdarefjellene, og den renner derfra først i nordlig retning, men snur etterhvert i en stor bue mot øst. I fylket Isiolo renner elva inn i Loriansumpen, hvor den sprer seg utover og i de fleste år forsvinner gjennom fordamping og infiltrasjon i grunnen. Ved Archers Post, før elva renner ut på de tørre slettene, har den et nedbørfelt på 15 634 km².

Nedenfor sumpene fortsetter elva Lagh Dera, som munner ut i Juba i Somalia, like før denne munner ut i Indiahavet. Det er imidlertid sjelden at Lagh Dera når Somalia, og da kun ved høy vannstand.

I sideelva Ewaso Narok, ved byen Nyahururu, ligger de 72 meter høye Thomsonfallene.

Bruken av elva
--------------

Over de siste hundre årene har Ewaso Ng'iro nedbørfelt vært gjenstand for en svært dynamisk sosio-økonomisk utvikling. Først på 1900-tallet ble tradisjonelle pastorale grupper avløst av hvite kolonister. Etter uavhengigheten i 1963 ble de «hvite høylandene» et åpent grenseland for afrikansk immigrasjon og bosetning. Resultatet var befolkningsøkning, intensiv småskala irrigasjon og innføring av eksotiske dyrkingsmetoder og avlinger. Dette har igjen ført til økende press spesielt på vannressurser, som igjen har ført til konflikter mellom brukere oppstrøms og nedstrøms i vassdraget, ettersom overforbruk lenger opp har ført til sterkt reduserte vannmengder for brukere lenger nede.

Jubas nedbørfelt med Ewaso Ng'iro til venstre.
Det tørre elveleiet til Ewaso Ng'iro vises i dette bildet fra NASA Earth Observatory. Det tørre landskapet er lysebrunt og oransje, med mørkere brunt hvor berggrunnen stikker opp. De små grønne og svarte flekkene som er spredt over området er trær, med de tetteste treklyngene nær elvene, spesielt Ewaso Ng'iro. Selve elva er et gulbrunt bånd av sand. I høyre del av bildet renner en liten mørk streng av vann gjennom elveleiet. Vannet ser ut til å renne inn i Ewaso Ng'iro fra sideelva Keromet.

Referanser
----------

1. ↑  R. H. Hughes, J. S. Hughes (1992). *A directory of African wetlands*. IUCN. ISBN 2-88032-949-3.
2. ↑  B.M. Mati, F.N. Gichuki R.P.C. Morgan, J. N. Quinton, T. Brewer and H.P.Liniger. «GIS data for erosion assessment in the upper Ewaso Ngiro North basin, Kenya». Arkivert fra originalen 9. september 2014. Besøkt 18. desember 2014. CS1-vedlikehold: Flere navn: forfatterliste (link)
3. ↑  Samuel Makali (september 2005). «The Upper Ewaso Ng’iro Basin, Kenya». Network for Water and Sanitation. Arkivert fra originalen 24. mai 2007. Besøkt 18. desember 2014.

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Ex cathedra** er en latinsk frase som bokstavelig betyr «fra lærestolen (til St. Peter)». Etter det romersk-katolske dogmet brukes frasen om uttalelser fra paven i den katolske teologi når han uttaler seg som en ufeilbarlig veiviser og lærer for de rettroende. 

Dogmet om pavens ufeilbarlighet ble promulgert i 1870, mot slutten av samlingen av Italia. En uttalelse fra paven som ble erklært *ex cathedra* blir sagt å være beskyttet av Den hellige ånd fra alle slags feil. I denne sammenheng indikerer *ex cathedra* den høyeste av autoriteter tilskrevet paven, definert av dyden av hans ultimate apostoliske autoritet og hans embede som hyrde og lærer for alle kristne i *Pastor Aeternus* etter første Vatikankonsil. Problemene reiser seg for øvrig når katolske teologer er uenig om uttalelser er blitt gjort *ex cathedra* eller ikke. Det blir også problemer når de katolske teologene har godtatt at en uttalelse er gjort *ex cathedra*, men er likevel uenig i nøyaktig hva denne ufeilbarlige sanne uttalelsen betyr.

Litteratur
----------

* Klaus Schatz (1985). *Welche bisherigen päpstlichen Lehrentscheidungen sind „ex cathedra". Historische und theologische Überlegungen*. Würzburg: Echter. s. 404–422. «2. Auflage. ebenda 1988»

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Stefan Jarosław Hula** (junior) (født 29. september 1986 i Bielsko-Biała) er en polsk skihopper som representerer SSR LZS SOKOL Szczyrk.

Han debuterte internasjonalt med 50.-plass (av 62 deltakere) i junior-VM i Schonach 21. januar 2002. Han deltok også i junior-VM i Stryn i 2004, der han tok sølvmedalje med det polske laget i lagkonkurransen og ble nummer 13 i det individuelle rennet.

I verdenscupen debuterte han 8. januar 2005 i en lagkonkurranse der Polen ble nummer 10 av 11 lag. Hans beste indivuelle plassering i verdenscupen er 10.-plass i Sapporo 31. januar 2009. Sammenlagt i verdenscupen er hans beste plassering 44.-plass i sesongen 2008-09.

I OL i Torino (Pragelato) i 2006 ble han nummer 29 i normalbakken og nummer 5 med Polen i lagkonkurransen. I VM i Liberec i 2009 ble han nummer 26 i normalbakken og nummer 4 med Polen i lagkonkurransen.

Han har deltatt i VM i skiflyging i 2006 og 2008. I Kulm i 2006 ble han nummer 37 i den individuelle konkurransen, og var på det polske laget som ble sist av 9 lag i lagkonkurransen. I Oberstdorf i 2008 var han på det polske laget som ble nummer 10 av 13 lag i lagkonkurransen.

Hans far med samme navn var kombinertløper og tok bronsemedalje i VM i 1974.

Han tok bronse i laghopp under Vinter-OL 2018.

Referanser
----------

1. ↑  «2018 Winter Olympics - Medal Tracker». espn.com. Besøkt 6. mars 2018.

Eksterne lenker
---------------

* (en) Stefan Hula – kategori av bilder, video eller lyd på Commons Rediger på Wikidata
* (en) Stefan Hula – Olympics.com Rediger på Wikidata

* (en) Stefan Hula – Olympic.org Rediger på Wikidata

* (en) Stefan Hula – Olympedia Rediger på Wikidata

* (en) Stefan Hula – Sports-Reference (OL-resultater – arkivert) Rediger på Wikidata

* (pl) Stefan Hula – Polens olympiske komité Rediger på Wikidata

* (en) Stefan Hula – FIS (skihopping) Rediger på Wikidata

* (pl) Stefan Hula – skijumping.pl Rediger på Wikidata

  


|  |  |
| --- | --- |
| Oppslagsverk/autoritetsdata | VIAF
 |
**Stefan Fredrik Frich** (født 17. desember 1844 i Hjørundfjord, død 14. mars 1927 i Fåberg) var en norsk skolemann, redaktør, forfatter og nynorskforkjemper. Han drev en privat skole i Fåberg 1874–1903.

Han var oppvokst i Stjørdal som prestesønn, og tok artium i 1862. Ved siden av skolearbeidet og lokalpolitiske verv var han engasjert i Austmannalaget, Noregs Mållags distrikslag for det indre østlandet. Han agiterte for et talemålsnært nynorsk med østnorske dialekttrekk.

Han var redaktør for bladene *Framgang* (1896–97) og *Bonden* (1911–21). Han skrev barneboka *Smaafolk* (1908), selvbiografien *Fraa arbeidslive mitt. Ei liti dølabok* (1922), noen målpoltiske skrifter, og oversatte Topelius og greske og norrøne tekster til landsmål.

Referanser
----------

1. 1 2   Norsk biografisk leksikon, oppført som Stefan Fredrik Frich, Norsk biografisk leksikon ID Stefan\_Frich, besøkt 9. oktober 2017[Hentet fra Wikidata]

Eksterne lenker
---------------

* (no) Stefan Frich i Norsk biografisk leksikon
* Stefan Frich hos Allkunne.no
* Stefan Frich hos lokalhistoriewiki

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Historisk befolkningsregister **·** BIBSYS **·** VIAF **·** SUDOC
 |
Mühlig-Hofmannfjella på kartet over AntarktisMühlig-HofmannfjellaMühlig-HofmannfjellaMühlig-Hofmannfjella på kartet over Antarktis
**Mühlig-Hofmannfjella** er en fjellkjede som strekker seg 105 kilometer fra øst til vest mellom Gjelsvikfjella og Orvinfjella i Fimbulheimen i Dronning Maud Land. Jøkulkyrkja (3148 moh.), Dronning Maud Lands høyeste fjell, ligger i den østre delen av Mühlig-Hofmannfjella.

Mühlig-Hofmannfjella ble oppdaget under den tredje tyske antarktisekspedisjonen (1938–1939), ledet av kaptein Alfred Ritscher, og navngitt etter divisjonsdirektøren i Reichsluftfahrtministerium. Fjellene ble senere nedtegnet på nytt under den norske antarktisekspedisjonen (1956–60).

Referanser
----------

1. ↑  Mühlig-Hofmannfjella SCAR *Composite Gazetteer of Antarctica* (Norge). Katalognr. 9940
2. ↑  Mühlig-Hofmann Mountains SCAR *Composite Gazetteer of Antarctica* (USA). Katalognr. 9940

Eksterne lenker
---------------

* Mühlig-Hofmannfjella *Stadnamn i norske polarområde*, Norsk polarinstitutt

Portal: Antarktis

|  |  |
| --- | --- |
| Oppslagsverk/autoritetsdata | VIAF **·** SUDOC **·** GeoNames **·** GNIS **·** SCAR **·** Norsk polarinstitutt

 |
Må ikke forveksles med Exabit.

**Exabyte** (utledet fra SI-prefikset *exa*-) er en informasjonsstørrelse ca. lik en trillion bytes. Størrelsen forkortes vanligvis **EB**.

På grunn av uregelmessigheter ved bruk av binærprefikser i definisjon og bruk, kan det eksakte tallet i vanlig bruk enten være et av de to følgende:

* 1 000 000 000 000 000 000 bytes – 10006 eller 1018.
* 1 152 921 504 606 846 976 bytes – 10246 eller 260.

På grunn av disse uregelmessighetene er termen "exbibyte" foreslått som en utvetydig referanse til den siste verdien. (Se binærprefiks.)

Pr. 2006 blir exabyte av data nesten aldri brukt i noen praktisk sammenheng. F. eks. den totale mengde av trykket materiale i verden er estimert til å være fem exabyte. Likevel er det beskrevet adresseringsplasser opp mot 16 eller 18 exabyte for datamaskiner med 64-bit datamaskinarkitektur.

Det er estimert at ved utgangen av 1999 var summen av menneskeprodusert media (medregnet all audio, videoopptak and tekst/bøker) 12 exabyte.

Forskning ved UC Berkeley School of Information antar at det ble laget 5 exabyte lagringsplass i 2002 alene, 92% av det på magnetiske medier, hovedsakelig på harddisker. Dog, den store majoriteten av plassen er brukt til å lagre ekstra kopier av intellektuelt arbeid som musikk og kommersielle videoer.

Det er blitt sagt at 5 exabyte data tilsvarer omtrent «alle ord som noen gang er blitt ytret av mennesker». En University of California, Berkeley rapport fra 2003, som ofte benyttes som referansekilde for dette utsagn refererer selv til et websted tilhørende California Institute of Technologys forsker Roy Williams hvor utsagnet stod så tidlig som i mai 1999. 
Validiteten av dette utsagnet er omdiskutert.

Se også
-------

* exabit
* exbibyte

Referanser
----------

1. ↑  Juan Enriquez on Patient Health Information Arkivert 12. oktober 2004 hos Wayback Machine..
2. ↑  Summary of Findings Arkivert 24. april 2006 hos Wayback Machine..
3. ↑  Archive.org archive (May 8, 1999) of: Data Powers of Ten.
4. ↑  More on the 5 exabyte mistake.
5. ↑  How Much Storage Is Required to Store Every Word Ever Spoken by Human Beings? Arkivert 6. februar 2006 hos Wayback Machine..

Eksterne lenker
---------------

* exabyte (whatis.com definition)

|  |  |
| --- | --- |
| Oppslagsverk/autoritetsdata | MathWorld
 |
Zugmunt Dejczmans mursteinshus ved Tadeusz Kościuszkos allé
**Zygmunt Dejczmans mursteinshus** (polsk *Kamienica Zygmunta Dejczmana*) ligger på hjørnet av Tadeusz Kościuszkos allé og Adam Mickiewicz’ allé i Łódź. Det regnes for å være et av de mest fullkomne eksempler på art nouveau i Polen. Bygningen har fire etasjer med luksuriøse flerrommede leiligheter, og ble bygd i to etapper:

I 1902 tegnet arkitekten Gustaw Landau-Gutenteger halvparten av dagens mursteinshus. Bygningen stod i uforandret form frem til 1912. I 1911 solgte Zygmunt Dejczman tomten med bygningen til ekteparet Stanisław og Matylda Poznańscy (de var imidlertid ikke i slekt med Izrael Poznański), som i 1912 utbygde mursteinshuset i nordlig retning til dagens størrelse. Byggingsarbeidet ble overgitt til arkitekten Romuald Miller.

Paviljongen ved Zygmunt Dejczmans musteinshus
Den opprinnelige bygningen fra 1902 hadde seks vindusrader med en tovinget inngangsport. Noen av vinduene fikk en halvrundet og flat bueform. På fasaden plasserte arkitekten asymmetrisk et tre etasjer høyt karnapp, dekorert med druer, valmuer og kastanjeblader. Gutenteger planla også å gi fasaden rike plantedekorasjoner, nyreformede vinduer og flytende, bølgende gitre på balkongene. Det er imidlertid kjent at bygningen fra 1902 ikke ble utformet fullstendig etter arkitektens plan.

Fasaden til det utbygde mursteinshuset fra 1912, som frem til i dag er bevart i uforandret form, utnyttet et identisk komposisjonsmønster som det første. I tillegg ble hele fasaden til den nye bygningen rikt utsmykket med plantemotiver i form av stengsler, blader, utfoldende knopper, blomstrer, frukter, nåler og kongler til grantrær, kastanjetrær, druer, solsikker, roser, valmuer og eføy. I fasaden kontrasterer dessuten den mørke mursteinen med den rue og gråe samt glatte og hvite murpussen. De to inngangsportene og innkjørsporten er asymmetrisk plassert i fasaden. På inngangsportenes hjørner finnes basrelieffmaskaroner. Helheten står i kontrast med det uvanlig høye taket.

Gårdsplassen begrenses fra den vestlige siden av en enetasjes malerisk mursteinsbygning – en paviljong med et småtårn.

Etter andre verdenskrig ble bygningen i stor grad devastert. Mot slutten av det 20. århundre ble den imidlertid nøyesommelig totalrestaurert og fikk slik sin gamle prakt tilbake.
**Office of Terrorism and Financial Intelligence**(**TFI**), opprettet i 2004, er et kontor i Department of the Treasury. TFI arbeider for å redusere bruken av det finansielle systemet til ulovlige aktiviteter blant terrorister, hvitvaskere, narkotikakarteller og andre trusler mot rikets sikkerhet.

TFI ledes av en viseminister for terrorisme og finansiell etterretning (*Under Secretary of the Treasury for Terrorism and Financial Intelligence*). Siden starten i 2004 har TFI blitt ledet av tre viseministre - Stuart A. Levey, David S. Cohen og Adam J. Szubin - som alle, ifølge Philip Weiss, har vært tilknyttet samme advokatfirma.

TFI fører tilsyn med Office of Terrorist Financing and Financial Crimes, Office of Intelligence and Analysis, Office of Foreign Assets Control, Financial Crime Enforcement Network og Treasury Executive Office for Asset Forfeiture.

Det amerikanske finansdepartementet er den eneste nasjonale finansdepartementet med sitt eget etterretningskontor, med avdelinger over hele verden, inkludert Islamabad og Abu Dhabi.

Referanser
----------

1. ↑  «Testimony of Under Secretary Cohen before the Senate Subcommittee on Financial Services and General Government». the U.S. Department of the Treasury. Besøkt 10. januar 2017.
2. ↑  Philip Weiss (17. juli 2016). «Iran deal is still imperilled by deep state– hardliners». *Mondoweiss*. Besøkt 17. juli 2016.
3. ↑  «Terrorism and Financial Intelligence». Besøkt 8. juli 2015.
4. ↑  Liberto, Jennifer (16. februar 2010). «Treasury's quiet war». Besøkt 8. juli 2015.

Eksterne lenker
---------------

* Offisielt nettsted

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
Oversikt over Zwinger
**Zwinger** er en barokkbygning i Dresden kjent for sin fremragende kunstsamling. Den ligger mellom Semperoper og Postplatz.

Navnet er avledet av ordet *bezwingen* (betvinge). Anlegget var en del av borgen i Dresden, og bestod av en indre og en ytre mur. Mellom disse skulle en mulig invasjonsstyrke bli knust med våpen hvis han lyktes i å ta den ytre muren.

Historie
--------

Kurfyrst Fredrik August I (konge av Polen som August II) returnerte etter en reise i Italia hvor han var blitt svært imponert av Forum Romanum. Han ønsket noe lignende for seg selv. Befestningene var ikke lenger nødvendige og gav derfor rom for hans planer. Den originale planen omfattet både dagens anlegg og Semperoperaen ned til Elben og ble utformet av Matthäus Daniel Pöppelmann i 1722. Kongens død i 1733 utsatte arbeidene. Slottsområdet ble latt være åpent mot operaplassen. Senere ble planene endret til en noe mindre skala, og bygningen som skiller Zwinger fra operaplassen ble oppført.

Museum
------

Zwingers Gemäldegalerie Alte Meister (billedgalleri gamle mestere) ble en viktig attraksjon blant byens rike kulturarv. Den omfatter bl.a. malerier av Rubens, Canaletto, Raphael og mange andre. Rustkammeret (*Rüstkammer*) inneholder en fin våpen- og rustningssamling, hovedsakelig fra 15- og 1600-tallet. Det er også en samling av meissenerporselen, klokker og vitenskapelige instrumenter. Bygningene inneholder også Mathematisch-Physikalischer Salon.

Deler av Zwinger
----------------

### Kronentor

Vestfløyen med Kroneporten
Den mest kjente og vel også mest fotograferte del av Zwinger er Kronentor (Kroneporten). På toppen av porten er en kopi av den polske kongekronen. Ovenfor porten befinner seg på vestsiden en annen portal med blikk på en rytterstatue på Theaterplatz.

### Nymphenbad

Utsyn mot das Nymphenbad
Nymphenbad (nymfebadet) ligger ved Festungswall bak Französische Pavillon. Vannkunstverket ble utformet av bl.a. Balthasar Permoser, og regnes som et av de vakreste barokke fonteneanlegg.

### Glockenspielpavillon

Glockenspielpavillon eller *Uhr mit Glockenspiel* består av et stort antall porselensklokker laget av meissenerporselen.

Eksterne lenker
---------------

* Offisielt nettsted Rediger på Wikidata

* (en) Zwinger, Dresden – kategori av bilder, video eller lyd på Commons Rediger på Wikidata

* (en) Dresdner Zwinger – galleri av bilder, video eller lyd på Commons Rediger på Wikidata

Portal: Kunst

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** NKC
 |
**Jørgen Brønlund** (født 14. desember 1877 i Jakobshavn, død november eller desember 1907) var en grønlandsk lærer, sledefører og polarforsker. 

Brønlund var en av de grønlenderne som deltok i Ludvig Mylius-Erichsens *Danmarkekspedisjonen* i 1906–08. Han hadde tidligere vært med bl.a. Knud Rasmussen på ekspedisjoner, bl.a. *Den litterære Grønlandsekspedisjonen*. 

Jørgen Brønlund var en dyktig sledefører og tolk, og han ble valgt til å ta med Mylius-Erichsen og Peter Høegh Hagen til Nordøstgrønland i 1907. Han skulle føre denne ekspedisjonens dagbok. Både ekspedisjones leder, Mylius-Erichsen, Høeg Hagen og Brønlund omkom på denne ekspedisjonen, av sult og forfrysninger. Jørgen Brønlund var den siste som døde, og ved siden av hans lik fant man ekspedisjonsdagboken. De to andres lik er aldri blitt funnet.

Eksterne lenker
---------------

* Den digitale slæderejse
* Jørgen Brønlunds dagbog på Det Kongelige Bibliotek
* Ilulissat Kommunes hjemmeside

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** Prabook **·** Geni **·** VIAF **·** LCCN **·** ISNI
 |
**Ejin** (kinesisk: 额济纳旗; pinyin: *Éjìnà Qí*) er et banner (fylke) i ligaen (prefekturet) Alxa i den autonome region Indre Mongolia i Folkerepublikken Kina. Den omfatter deler av Gobiørkenen. 

Elven Ejin renner gjennom området. Her er ruinene etter middelalderbyen Khara-Khoto, som var et viktig handelssted i flere hundre år. 

Befolkningen var på 16 159 innbyggere i 1999.

Det mest kjente arbeidsstedet er romsenteret Jiuquan, grunnlagt i 1958. 

  

* Romfartssenteret JiuquanRomfartssenteret Jiuquan
* Khara-Khotos rester og bygningerKhara-Khotos rester og bygninger

Kulturminner
------------

Juyan-funnstedet (居延遗址, *Juyan yizhi*) ble i 1988 oppført på Folkerepublikken Kinas liste over kulturminner.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Lokalregjeringens hjemmesider

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** MusicBrainz
 |
Ejer Bavnehøj sett fra motorvegen, 2004
**Ejer Bavnehøj** er den tredje høyeste ikke menneskeskapte høyden i Danmark, 170,35 meter over havoverflaten.

I nærheten av Ejer Bavnehøj ligger et annet høyt punkt, Yding Skovhøj, som har en høyde på 172,66 meter over havet, medregnet en menneskebygd gravhaug fra bronsealderen. Uten gravhaugen er Yding Skovhøj en aning lavere enn det høyeste ikke-menneskeskapte punktet i Danmark, Møllehøj med 170,86 meter, som er 51 cm høyere enn Ejer Bavnehøj.

Ejer Bavnehøj ligger i den sørlige delen av Skanderborg kommune mellom tettstedene Riis og Ejer.

Dette er den mest kjente baunehaugen (tilsvarande norsk *varde*), der det ble tent signalbål, for å advare folk og soldater om at fienden var på vei.

I 1920 ble det reist en gjenforeningsstein på toppen med teksten (av lærer Frederik Sørensen på Bjødstrup skole) «Her er jeg sat som Bavtasten, De Sønderjyder til Ære, Danske de var og Danske de blev, og Danske vilde de være»

Et tårn på toppen var ferdigbygd i 1924 og innviet 24. august samme år. Det er 12,47 meter høyt og bærer inskripsjonen: *Rejst af det danske folk* og *Nordslesvig genforenet med moderlandet i 1920* og med en byste av kong Christian 10. Tårnet er tegnet av arkitekt Jens Laustsen. 31. august 2002 ble det innviet en heis for bevegelseshemmede. Tårnet og området er fredet.

Eksterne lenker
---------------

* «Nyt højeste punkt i Danmark» **(dansk)**. Miljøministeriet, Kort- og Matrikkelstyrelsen. 28. februar 2005. Arkivert fra originalen 10. oktober 2006. Besøkt 23. mars 2019.
* Ejer Baunehøjs Venner

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GeoNames
 |

Portal: Danmark